**Eliberare certificate de stare civilă (duplicate)**

În caz de pierdere, furt sau distrugere a certificatelor de stare civilă, se eliberează, la cerere (Anexa 59) un nou  certificat, astfel:

**Certificate de naștere** se eliberează titularului actului sau persoanei împuternicite cu procură specială sau împuternicire avocațială, pentru persoanele peste 18 ani;

Pentru minorii, care nu au act de identitate, precum și pentru cei puși sub interdicție, certificatul de naștere se eliberează părintelui sau reprezentantului legal.

**Certificatul de căsătorie** se eliberează titularilor actului sau  persoanei împuternicite cu procură specială sau împuternicire avocațială.

**Certificat de deces** se eliberează membrilor familiei sau altor persoane îndreptățite (succesori)

În aceleași condiții se pot elibera Extrase multilingve, conform Convenției nr. 16 a Comisiei Internaționale de Stare Civilă de la Viena din 8 septembrie 1975 sau Formular Standard Multilingv potrivit dispozițiilor din Regulamentul UE 2016/1191 (Anexa 5)